༢༠༠༩ལོར་ཨེ་ཤེ་ཡ་རང་དབང་རླུང་འཕྲིན་ཁང་གིས་དམངས་གཙོ་ལས་འགུལ་བའི་ཁྲོད་ཀྱི་བོད་དོན་ཞིབ་འཇུག་པ་ལྕམ་ལེ་ཅང་ལིན་ལ་ཆེད་དུ་བཅར་འདྲི་གནང་།བརྗོད་གཞི་ནི་བོད་ཀྱི་གནད་དོན་ཟེར་བ་ཇི་ལྟར་བྱུང་བ་ཡིན་ནམ་ཟེར་བ་དེ་རེད།བཅར་འདྲི་གནང་མཁན་པེ་མིན་གྱིས་འདི་ལྟར་དྲིས།རྒྱལ་སྤྱིའི་གླེང་ཕྱོགས་སུ་སྤྱིར་བཏང་བོད་ཀྱི་རྐྱེན་ངན་ཆག་སྒོ་ནི་༡༩༥༠ལོར་རྒྱ་ནག་བཅིངས་འགྲོལ་དམག་བོད་དུ་ཡོང་།བོད་པར་བཙན་དབང་གིས་དོན་ཚན་བཅུ་བདུན་བཞག་པ་ནས་འགོ་བཙུགས་པར་ངོས་འཛིན་བྱེད་ཀྱི་ཡོད།དེ་འདྲ་ཡིན་ན་ཅིའི་ཕྱིར་༡༩༥༩ལོའི་རྗེས་སུ་བོད་པ་ད་གཟོད་ཁོ་ཚོའི་ཕ་ཡུལ་དང་ཁ་བྲལ་ནས་བྲོས་བྱོལ་ལ་འགྲོ་འགོ་བཙུགས་པ་རེད་དམ་ཟེར།ལྕམ་ལེ་ཅང་ལིན་གྱིས་ལན་གྱི་ནང་དུ་ཡང་དྲི་བ་བཀོད་པ་འདི་ལྟར།ཏཱ་ལའི་བླ་མ་ཅིའི་ཕྱིར་༡༩༥༩ལོར་ཕྱིར་ཕེབས་པ་རེད་དམ།ཅི་ཕྱིར་༥༡ལོ་ཡང་ན་༥༦ལོ་མིན་ནམ།གནད་འགག་ནི་རང་གིས་རང་ལ་ལན་རྒྱག་རྒྱུ་དེ་ཡིན།དེ་ནི༡༩༥༩ལོའི་ལྷ་སའི་དོན་རྐྱེན་ཤེས་དགོས་ན་ངེས་པར་དུ་༡༩༥༦ལོའི་སི་ཁྲོན་བོད་ཁུལ་ནས་འགོ་འཛུགས་དགོས་ཟེར།དེ་རྗེས་སུ་ལྕམ་ལེ་ཅང་ལིང་གིས་པར་སྐྲུན་གནང་བའི་དཔེ་དེབ་ནང་དུ་ནུས་ཤུགས་ཡོད་རྒུས་ཀློག་མཁན་ཚོར་བོད་མིས་ཅིའི་ཕྱིར་དྲག་པོའི་གྱེན་ལངས་བྱས་པ།ཏཱ་ལའི་བླ་མ་ཅིའི་ཕྱིར་ཕྱི་ལ་ཕེབས་གནང་བ་སོགས་འགྲེལ་བཤད་དོ་སྣང་ཡོང་ཐབས་གནང་།